1. ΝΟΜΟΣ 1840 της 11/18 Ιαν. 1920 (ΦΕΚ Α΄ 13)  Περί κυρώσεως του από 29 Σεπτ. 1919 Ν.Δ/τος «περί αναγραφής ετησίως εν τω ειδικώ προϋπολογισμώ του Υπουργείου των Εσωτερικών πιστώσεως δια την παροχήν πρώτων βοηθειών εις παθόντας εκ θεομηνιών».  Κατηργήθη δια του άρθρ. 13 του κατωτ. Νόμ. 6072/1934.   2. ΝΟΜΟΣ 6072  της 14/20 Φεβρ. 1934 (ΦΕΚ Α΄ 73) Περί παροχής πρώτων βοηθειών εις τους εκ των θεομηνιών πληττομένους. Άρθρ.1.-Σκοπός του παρόντος Νόμου είναι η εκ μέρους του Κράτους παροχή πρώτων βοηθειών εις τους υπό θεομηνιών πληττομένους. Άρθρ.2.-Αι παρά του Κράτους παρεχόμεναι πρώται βοήθεια συνίστανται εις την πρόχειρον στέγασιν εις την χορήγησιν τροφίμων, φαρμάκων, χρηματικών βοηθημάτων κλπ. αναγκαιούντων δια την περίθαλψιν των υπό θεομηνιών πληττομένων κατοίκων του Κράτους. «Το πρόγραμμα περιθάλψεως και βοηθείας των εκ των θεομηνιών πληττομένων πληθυσμών, η διαδικασία ως και ο τρόπος χορηγήσεως βοηθημάτων και παροχών ως και η τυχόν εκτέλεσις των αναγκαιούντων έργων προσωρινής στεγάσεως των καταστασών αστέγων οικογενειών καθορίζεται εκάστοτε δι’ αποφάσεως του Υπουργού Κοιν. Προνοίας, μετά γνώμην του Κεντρικού Συμβουλίου Στεγάσεως. Η εκτέλεσις των κατ’ ιδίαν ειδικών τμημάτων του προγράμματος τούτου δύναται δια της αυτής ή ετέρας ομοίας αποφάσεως ν’ ανατίθεται εις αρμοδίας δημοσίας υπηρεσίας ή εις ανεγνωρισμένους κοινωφελείς Οργανισμούς ή εις λειτουργούντα Νομικά Πρόσωπα Δημοσίου Δικαίου αρμόδια λόγω του νομοθετημένου σκοπού των δια την άσκησιν και της αρμοδιότητος ταύτης. Το υπό του παρόντος προβλεπόμενον αντικείμενον ως και η εκ των κειμένων νόμων αρμοδιότης, δια την προσωρινήν και οριστικήν στέγασιν των υπό θεομηνιών πληττομένων πληθυσμών ανατίθεται εις ιδίαν μονάδα, συνιστωμένην δια του παρόντος και φέρουσαν τον τίτλον «Διεύθυνσις Στεγάσεως και Επειγούσης Περιθάλψεως των εκ Θεομηνιών πληττομένων Πληθυσμών» άνευ προσθήκης ουδεμιάς νέας οργανικής θέσεως. Δια Β.Δ/τος εκδοθησομένου εφ’ άπαξ τη προτάσει του Υπουργού Κοιν. Προνοίας, θέλει καθορισθή η εν γένει αρμοδιότης, η διαίρεσις ταύτης εις τμήματα και γραφεία ως και παν έτερον θέμα κρινόμενον αναγκαίον δια την αντιμετώπισιν των εκ των θεομηνιών δημιουργουμένων καταστάσεων, την εξασφάλισιν των πρώτων μέτρων βοηθείας και περιθάλψεως ως και προσωρινής και οριστικής στεγάσεως των πληττομένων πληθυσμών. Δια της ως άνω οργανώσεως δύναται να προβλεφθή και η βάσει σχεδίου σύστασις αποθηκών υλικού πρώτων βοηθειών ως ανωτέρω, εις προκεχωρημένα σημεία της χώρας, ίνα καθίσταται δυνατή η προώθησις τούτου αμέσως εις τον τόπον της θεομηνίας. Δι’ ομοίου ωσαύτως Β.Δ/τος ρυθμίζεται η αρμοδιότης εν γένει, η διαίρεσις εις τμήματα και γραφεία ως και παν έτερον θέμα κρινόμενον αναγκαίον δια την οργάνωσιν και την λειτουργίαν της Δ/νσεως Λαϊκής Στέγης, εξ ης αποσπάται η ως ανωτέρω αρμοδιότης της στεγάσεως των θεομηνιοπλήκτων». Το εντός « » τελευταίον εδάφιον προσετέθη δια της παρ. 1 άρθρ. 4 Ν.Δ. 4546/1966 (τόμ. 35Α σελ. 440,02). Άρθρ.3.-«Η διάθεσις των κατά το άρθρ. 12 του παρόντος πιστώσεων ως και των, εξ εισφορών, εράνων ή άλλων χορηγήσεων ή ειδικών πόρων, κεφαλαίων ενεργείται δι’ αποφάσεως του Υπουργού Κοιν. Προνοίας μετά γνώμην του Κεντρικού Συμβουλίου Στεγάσεως (εις την σύνθεσιν του οποίου εφεξής μετέχει και ο Προϊστάμενος της Δ/νσεως Στεγάσεως και Επειγούσης Περιθάλψεως) τηρουμένων των κειμένων περί Δημοσίου 0Λογιστικού, εκτελέσεως δημοσίων έργων, προμηθειών, μισθώσεως κλπ. διατάξεων». Το άρθρ. 3 αντικατεστάθη ως άνω δια της παρ. 3 άρθρ. 4 Ν.Δ. 4546/1966 (κατωτ.  σελ. 440,02).  (Αντί για την σελ. 84,21) Σελ.  84,21(α) Τεύχος 1304 Σελ. 3 Πληττόμενοι από θεομηνίες και άλλα έκτακτα γεγονότα 35.Β.ε.1-2    Άρθρ.4.-1.Εξαιρετικώς και προς αντιμετώπισιν επειγουσών αναγκών επιτρέπεται και η κατά παρέκκλισιν των κειμένων περί Δημοσίου Λογιστικού και Δημοσίων έργων διατάξεων, εκτέλεσις των προς εκπλήρωσιν του κατά το άρθρ. 1 του παρόντος σκοπού εν γένει δαπανών. «2.Η διάθεσις των πιστώσεων και το ύψος των χρηματικών βοηθημάτων ως και ο τρόπος εκτελέσεως και δικαιολογήσεως των κατά την προηγουμένην παράγραφον ενεργουμένων δαπανών καθορίζεται εκάστοτε δια κοινής αποφάσεως των Υπουργών Κοιν. Προνοίας και Οικονομικών. Η ισχύς της διατάξεως της παραγράφου ταύτης, άρχεται από της δημοσιεύσεως της υπ’ αριθ. 171/10-11-61 πράξεως του Υπουργικού Συμβουλίου (ΦΕΚ 226/61), ης το περιεχόμενον κυρούται δυνάμει του παρόντος. 3.Ειδικώς τα χορηγούμενα βοηθήματα δια την υπ’ ευθύνην εκάστου των πληγέντων, ανέγερσιν προσωρινού στεγάστρου, χορηγούνται μόνον εφ’ όσον η μόνιμος κατοικία του συνεπεία της θεομηνίας κατεστράφη ολοσχερώς ή κατέστη επικινδύνως ετοιμόρροπος ή εφ’ όσον η κατοικία του ευρίσκεται επί εδάφους, το οποίον κρίνεται γεωλογικώς ως κινδυνεύον αμέσως, ένεκα κατολισθήσεως ή καθιζήσεως». Αι παρ. 3 και 4 αντικατεστάθησαν ως άνω δια της παρ. 4 άρθρ. 4 Ν.Δ. 4546/1966 (κατωτ. σελ. 440,02).   Άρθρ.5.-Προς αντιμετώπισιν εκτάκτων αναγκών δημιουργουμένων συνεπεία θεομηνίας τινός δύναται να επιτραπή, κατόπιν πράξεως του Υπουργικού Συμβουλίου, όπως δι’ αποφάσεως του Υπουργού Κρατικής Υγιεινής και Αντιλήψεως, ή του αρμοδίου Γενικού Διοικητού ενεργείται επίταξις ειδών απαραιτήτων δια την περίθαλψιν των εκ θεομηνιών πληττομένων, ων ή κατ’ άλλον τρόπον προμήθεια αποβαίνει δυσχερής ή ασύμφορος δια το Δημόσιον. Η αποζημίωσις εις τους δικαιουμένους ταύτης καταβάλλεται υπό του Δημοσίου κατά τας κειμένας περί επιτάξεως διατάξεις. Άρθρ.6.-Άμα τη εκδηλώσει θεομηνίας τινός, δύναται δια πράξεως του Υπουργικού Συμβουλίου να ανατεθώσιν εις τον κ. Υπουργόν Κρατικής Υγιεινής και Αντιλήψεως ή τον αρμόδιον Γενικόν Διοικητήν και αρμοδιότητες άλλων Υπουργών όσον αφορά την λήψιν μέτρων αναγομένων εις την περίθαλψιν των κατοίκων της υπό θεομηνίας πληττομένης περιοχής. Κατά τον αυτόν ως άνω τρόπον δύναται να τεθώσιν υπό τας διαταγάς του Υπουργού Κρατικής Υγιεινής και Αντιλήψεως, ή του αρμοδίου Γενικού Διοικητού, οι εν τη περιοχή τη πληττομένη υπό θεομηνίας τινός υπηρετούντες υπάλληλοι, και δια χρονικόν διάστημα καθοριζόμενον εν τη αυτή πράξει του Υπουργικού Συμβουλίου.   Σελ.  84,22(α) Τεύχος 1304 Σελ. 4 Εις τους εντεταλμένους δια την παροχήν των πρώτων βοηθειών εις τους υπό θεομηνιών πληττομένους εκάστοτε κατοίκους περιοχής τινος δημοσίους εν γένει υπαλλήλους και υπηρέτας δύναται να χορηγήται δι’ αποφάσεως του Υπουργού Κρατικής Υγιεινής και Αντιλήψεως εκ της κατά το άρθρ. 12 του παρόντος πιστώσεως και έκτακτος χρηματική αποζημίωσις μη δυναμένη να υπερβή δι’ ένα έκαστον τούτων τας αποδοχάς του μισθού ενός μηνός, συμπεριλαμβανομένης εις την αποζημίωσιν ταύτην και πάσης άλλης αποδοχής, ην λαμβάνει εξ οιασδήποτε άλλης αιτίας πλέον του μισθού του. Άρθρ.7.-Τα προμηθευόμενα προς αντιμετώπισιν θεομηνιών είδη εναποθηκεύονται προς φύλαξιν και συντήρησιν εις υπαρχούσας αποθήκας του Δημοσίου (Στρατιωτικάς ή άλλας τοιαύτας) και μόνον εν αδυναμία τούτου εις αποθήκας επί τούτω συνιστωμένας. Εν τη τελευταία ταύτη περιπτώσει αι συνιστώμεναι αποθήκαι δεν δύνανται να είναι πλείονες των τριών, ανά μία δι’ εκάστην των πόλεων Πειραιώς, Θεσσαλονίκης και Ιωαννίνων. Η σύστασις και οργάνωσις των αποθηκών τούτων ως και πάσα άλλη σχετική λεπτομέρεια σχετική αναγομένη εις τον τρόπον της φυλάξεως, συντηρήσεως, διαθέσεως του εναποθηκευομένου εν αυταίς ή εν ταις στρατιωτικαίς ή άλλαις τοιαύταις υλικού και περισυλλογής τούτου μετά την διάθεσιν, καθορισθήσεται δια Δ/τος εκδιδομένου προτάσει των Υπουργών Οικονομικών και Κρατικής Υγιεινής και Αντιλήψεως.         35.Β.ε.2 Πληττόμενοι από θεομηνίες και άλλα έκτακτα γεγονότα    Άθρρ.8.-(Προέβλεπε την σύστασιν παρά τω Υπουργείω Κρατικής Υγιεινής και Αντιλήψεως Γνωμοδοτικού Συμβουλίου, όπερ κατηργήθη δια του άρθρ. 11 Α.Ν. 2493/1940, της αρμοδιότητος αυτού περιελθούσης εις το Συμβούλιον του άρθρ. 15 Νόμ. 6201/1934). Άρθρ.9.-1.Επί τω τέλει της στεγάσεως των εκ θεομηνιών πληττομένων και εφ’ όσον ήθελε διαπιστωθή η ανάγκη της μετατοπίσεως πόλεως, κωμοπόλεως, χωρίου ή συνοικισμού τινος ή μεμονωμένων κατοικιών, δύναται να διαταχθή δια Προεδρικού Δ/τος, προκαλουμένου παρά του Υπουργού Κρατικής Υγιεινής και Αντιλήψεως, μετά γνώμην του κατά το άρθρ. 8 του παρόντος Συμβουλίου η απαλλοτρίωσις υπέρ του Δημοσίου, καταλλήλων γηπέδων, ανηκόντων εις φυσικά ή νομικά πρόσωπα δημοσίου ή ιδιωτικού δικαίου, της στεγάσεως των εκ θεομηνιών πληττομένων θεωρουμένης ως δημοσίας ανάγκης. 2.Η αποζημίωσις ορίζεται κατά τας διατάξεις του Νόμ. Γ.π.Ν.Α. «περί αναγκαστικής απαλλοτριώσεως, γηπέδου προς ανέγερσιν μεγάρου Δικαστηρίου εν Τριπόλει» ως μεταγενεστέρως ετροποποιήθη ή αυθεντικώς ηρμηνεύθη, καταβάλλεται δε υπό του Δημοσίου εκ της κατά το άρθρ. 12 του παρόντος πιστώσεως. 3.Η παραχώρησις του δι’ εκάστην οικοδομήν μετά της απαραιτήτου περιοχής αναγκαιούντος οικοπέδου ως και ο καθορισμός του καταβλητέου τιμήματος γίνεται δι’ αποφάσεως του Υπουργού Κρατικής Υγιεινής και Αντιλήψεως μετά προηγουμένην σύμφωνον γνώμην του κατά το άρθρ. 8 του παρόντος Συμβουλίου, ήτις αποτελεί τίτλον κυριότητος και μεταγράφεται ως τοιούτος εις τα οικεία βιβλία μεταγραφών. 4.Δια τον καθορισμόν του τιμήματος ενός εκάστου των παραχωρουμένων οικοπέδων, λαμβάνεται υπ’ όψιν η εν γένει θέσις και η εν σχέσει προς τ’ άλλα οικόπεδα αξία του, ήτις πάντως αθροιζομένη μετά της αξίας των υπολοίπων οικοπέδων ολοκλήρου της απαλλοτριωθείσης εκτάσεως δέον να μην υπερβαίνη το καταβληθέν υπό του Δημοσίου δια την απαλλοτρίωσιν τίμημα συνυπολογιζομένων όμως και των τυχόν γενομένων γενικών εξόδων, άτινα δεν ήθελον καταλογισθή ειδικώς εις έκαστον των δικαιούχων προσώπων. Άρθρ.10.-1.Επί τη αιτήσει παντός απόρου δικαιούχου δύναται ο Υπουργός Κρατικής Υγιεινής και Αντιλήψεως μετά σύμφωνον γνώμην του κατά το άρθρ. 8 του παρόντος Συμβουλίου, κρίνοντος κατ’ ελευθέραν εκτίμησιν των πραγματικών περιστατικών και της οικονομικής καταστάσεως του αιτούντος, να παραχωρήση οικόπεδον άνευ ή και μερικής μόνον καταβολής της καθορισθείσης κατά το άρθρ. 9 του παρόντος τιμής, εν τη τελευταία περιπτώσει απαλλασσομένου του αιτούντος της καταβολής του υπολοίπου.  2.Ωσαύτως κατά την αυτήν ως άνω διαδικασίαν δύναται να καθορισθή η κατ’ ετησίας ίσας ατόκους δόσεις καταβολή του τιμήματος του οικοπέδου ουχί όμως πλείονας των 5, της κυριότητος του οικοπέδου και της οριστικής τούτου παραχωρήσεως ενεργουμένης εν τη περιπτώσει ταύτη μετά την ολοκληρωτικήν αποπληρωμήν του τιμήματος. Άρθρ.11.-1.Πάσα, κατά τας διατάξεις του παρόντος γενομένη παραχώρησις οικοπέδου τελεί υπό την αίρεσιν της εντός πενταετίας από της εις έκαστον γενομένης παραχωρήσεως ανοικοδομήσεως κατοικίας. 2.Μη πληρωθείσης της αιρέσεως ταύτης η παραχώρησις λογίζεται ως μηδέποτε γενομένη, αφαιρουμένης της κατοχής του οικοπέδου άνευ δικαστικής τινος μεσολαβήσεως, δι’ απλής του επί της Κρατικής Υγιεινής και Αντιλήψεως Υπουργού αποφάσεως μετά προηγουμένην σύμφωνον γνώμην του κατά το άρθρ. 8 του παρόντος Συμβουλίου εκτελουμένης παρά των προς τούτο παραγγελλομένων οργάνων. Δι’ αποφάσεως του Υπουργού Κρατικής Υγιεινής και Αντιλήψεως, καθορισθήσονται λεπτομερέστερον τα της αρμοδιότητος, καθηκόντων απαρτίας κλπ. του Συμβουλίου. Άρθρ.12.-Εν τω προϋπολογισμώ του Υπουργείου Κρατικής Υγιεινής και Αντιλήψεως, εγγράφεται κατ’ έτος αναλόγως πίστωσις. Άρθρ.13.-Από της ισχύος του παρόντος Νόμου καταργείται ο Νόμ. 1840 «περί κυρώσεως του από 29 Σεπτ. 1919 Ν.Δ/τος, περί αναγραφής πιστώσεως ετησίως εν τω ειδικώ προϋπολογισμώ του Υπουργείου των Εσωτερικών δια την παροχήν πρώτων βοηθειών εις τους εκ θεομηνιών παθόντας». Άρθρ.14.-Δια Δ/τος προκαλουμένου παρά του Υπουργού Κρατικής Υγιεινής και Αντιλήψεως καθορισθήσεται πάσα σχετική λεπτομέρεια αναγομένη εις την εκτέλεσιν του παρόντος Νόμου.   